ประชาสัมพันธ์ศูนย์ช่วยเหลือสังคม สายด่วน 1300 พร้อมเชิญชวนชมภาพยนตร์ที่สร้างแรงบันดาลใจให้กับเยาวชนไทย
ประชาสัมพันธ์ศูนย์ช่วยเหลือสังคม สายด่วน 1300 พร้อมเชิญชวนชมภาพยนตร์ที่สร้างแรงบันดาลใจให้กับเยาวชนไทยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (พม.) นำคณะผู้บริหารกระทรวง พม. พร้อมผู้บริหารบริษัท ทรานฟอร์มเมชั่นฟิล์ม จำกัด และนักแสดงจากภาพยนตร์ เรื่อง โปรเม อัจฉริยะต้องสร้าง เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ก่อนการประชุมคณะรัฐมนตรีเพื่อนำเสนอภารกิจศูนย์ช่วยเหลือสังคมกระทรวง พม. สายด่วน 1300 บริการ 24 ชั่วโมง และเชิญชวนประชาชนเข้าชมภาพยนตร์เรื่อง โปรเม อัจฉริยะต้องสร้าง ที่บริเวณด้านหน้าตึกบัญชาการ 1 ทำเนียบรัฐบาล ซึ่งภาพยนตร์ดังกล่าว สร้างจากชีวิตจริงของนางสาวเอรียา จุฑานุกาล สุดยอดนักกอล์ฟขวัญใจชาวไทย ที่เป็นบุคคลต้นแบบที่น่ายกย่องชื่นชมของเยาวชน เคยได้รับรางวัลยอดเยาวชนดีเด่นแห่งชาติ ประจำปี 2560 เนื่องในวันเยาวชนแห่งชาติ ที่ต้องการแสดงได้เห็นถึงความสำคัญของเยาวชน ซึ่งนอกจากจะเปิดโอกาสให้เด็กด้อยโอกาสในสถานสงเคราะห์ได้ชมฟรีในรอบการกุศลแล้ว รายได้ส่วนหนึ่งจะนำมาสนับสนุนให้กับเด็กด้อยโอกาสต่อไปรัฐมนตรีว่าการกระทรวงการพัฒนาสังคมและความมั่นคงของมนุษย์ ยังได้นำเสนอภาระศูนย์ช่วยเหลือสังคม กระทรวง พม. สายด่วน 1300 บริการ 24 ชั่วโมง มีภารกิจหน้าที่ให้บริการประชาชน ผ่านโทรสายด่วน 1300 บริการทุกวัน 24 ชั่วโมง เป็นศูนย์กลางในการ ให้คำแนะนำปรึกษารับเรื่องราวร้องทุกข์แก่ประชาชนผู้ประสบปัญหาสังคมอย่างครอบคลุมทุกพื้นที่โดยไม่เลือกปฏิบัติ ซึ่งมีเจ้าหน้าที่และนักสังคมสงเคราะห์วิชาชีพปฏิบัติงาน พร้อมให้คำแนะนำปรึกษาการช่วยเหลือและประสานส่งต่อ รวมทั้งมีหน่วยเคลื่อนที่เร็ว ลงพื้นที่ช่วยเหลือผู้ประสบปัญหาสังคมในภาวะวิกฤต โดยมุ่งเน้นการสงเคราะห์ ช่วยเหลือ และคุ้มครองสวัสดิภาพ อีกทั้งการบูรณาการปฏิบัติงานร่วมกับจิตอาสาและ อพม. ในพื้นที่ตลอด 24 ชั่วโมง ผ่าน 4 ช่องทาง อาทิ โทรศัพท์ภายในประเทศ โทร. สายด่วน 1300  สื่อสังคมออนไลน์ ติดต่อด้วยตนเอง ที่ศูนย์ช่วยเหลือสังคม กระทรวง พม. และโทรศัพท์ระหว่างประเทศ โทร. (00)66 99 130 1300